SC Villa 2; 1 Saints
Kirinya Jinja SSS 1; 1KCCA
Lweza FC 1; 1 Sadoline
Bright Stars 2;1 BIDCO
Abawagizi ba SC Villa omupiira gwabwe bagulabye beemulugunyiza ebaddukanya ekisaawe kya Namboole obutaggyawo byuma ebyabaddeko konsati y’eddiini wiiki ewedde bakira bye bagambya nti byabadde bibaziyiza okulaba abasambi baabwe nga bacaanga akapiira okumegga Saints FC ggoolo 2-1.
Obutasaawa muddo nakyo awamu n’obutafukirira kisaawe mazzi ng’ebitundu ebimu byabadde omuddo gukaze bye bimu ku byayombezza abawagizi.
Alex Kitatta ye yasoose okuteeba abaabadde bakamaabe sizoni ewedde aba The Saints ne kuddako Godfrey Lwesibawa ate aya Saints n’eteebwa George Senkaaba. Kuludda olulala, KCCA FC yeesammudde ebibadde bigambibwa nti abawagizi baayo baaleese akasambattuko mu kisaawe e Bugembe bwe baabadde balemaganwa ne Kirinya Jinja SSS ggoolo 1-1.
Akulira eby’enkwanaganya mu KCCA FC, Clive Kyazze agambye nti abawa gizi ba Kirinya Jinja SSS be baayingidde ekisaawe okukyunya ddiifiri nga bagamba nti yalamudde bubi omupiira. “Abawagizi baffe baayingidde ekisaawe okutaasa abasambi so si kulwana.
Tutegeeza abawagizi baffe wamu n’abatuteekamu ensimbi nti tetukkiriza ffujjo mu bawagizi,” bw’ategeezezza mu kiwandiiko ky’afulumizza enkya ya leero. Emipiira gya liigi ya Azam Premier League giddamu ku Lwokutaano.
srd_Latn scn_Latn vec_Latn eng_Latn lug_Latn lug_Latn lug_Latn lug_Latn lug_Latn